Anders Ørgaard

Anders Ørgaard (født 4. juli 1966 i Århus) er en dansk advokat og professor i formueret.

Anders Ørgaard blev juridisk kandidat i 1991 fra Aarhus Universitet og arbejdede som advokat til 2002. Han har publiceret en række bøger og artikler om formueretlige og insolvensretlige emner. Anders Ørgaard har udover sit juridiske arbejde medvirket i filmen Kundskabens træ fra 1981.

Erhvervskarriere
Han arbejder som advokat ved TVC Advokatfirma. Anders Ørgaard har møderet for Højesteret og han er medlem af Højesteretsskranken. Som advokat beskæftiger han sig primært med

 Civile retssager
 Straffesager
 Voldgiftssager både som partsrepræsentant og voldgiftsdommer
 Sager vedrørende insolvensret, køberet og finansieringsret
 Sager vedrørende offentlig ret for den private part

Anders Ørgaard repræsenterer både private og virksomheder. Han udarbejder desuden responsa og udtalelser om mere komplicerede eller principielle formueretlige eller insolvensretlige problemstiller til konkrete sager. Anders har – alene og som medforfatter – udgivet en række artikler og bøger:

 Voldgiftsaftalen – DJØF Forlag (Ph.d.-afhandling)
 Konkursloven med kommentarer – Karnov Group
 Konkursret – DJØF Forlag
 Rekonstruktionsret – DJØF Forlag
 Sikkerhed i løsøre – Karnov Group 
 Almindelig kontraktret – DJØF Forlag
 Købsretten – Karnov Group 
 Eksekutionsret – DJØF Forlag
 Gældsbrevsloven med kommentarer – Karnov Group
 Checkloven med kommentarer med vekselretlig perspektiv - Karnov Group

Af nyere artikler kan nævnes:

 Om ensartede krav, og om gruppesøgsmål er den bedste måde at behandle disse på - Festskrift til Palle Bo Madsen, 2021, side 509-518
 Forbigående betalingsudygtighed under samfundslukning - ET 2020 side 120-124
 Immaterielle rettigheders stilling i dansk konkursret – NIR 2019 side 184-197
 Konkurs over skyldnere uden midler – Skat med omtanke, Festskrift til Tommy V. Christiansen, 2019 side 465-479 
 De selskabsretlige generalklausuler – NTS 2018, nr. 1, side 13-23
 Vederlagsbetinget finansiering af konkursboets retssager – ET 2018 side 222-226
 Contractual Aspects of Arbitration Agreements in Danish Law – SSL (VOL 63) 2017 side 423-436
 Fyldestgørelse og tiltræden af virksomhedspant – aspekter af Cimber-dommen – UfR 2017 side 214-220

Han har ved en enkelt lejlighed ført – og vundet – en sag imod den danske stat ved Menneskerettighedsdomstolen i Strasbourg. 

Anders Ørgaard er medlem af Det Juridiske og Det Erhvervsøkonomiske Censorkorps, formand for de Jurastuderendes Retshjælp ved Aalborg Universitet, bestyrelsesformand i SPZ Lab, medlem af European Law Institute i Wien, formand for Praksisudvalget ved Aalborg Universitet, medlem af Aalborg Universitets Open Access-Udvalg samt sagkyndigt medlem af Erhvervsankenævnet.

Anders Ørgaard er ansvarlig for undervisningen i Formueret I og Formueret III (for Formueret III på jurauddannelsen sammen med lektor Gitte Meldgaard Abrahamsen) ved de juridiske uddannelser ved Juridisk Institut, Aalborg Universitet samt ansvarlig for forskellige formueretlige valgfag. 

Anders Ørgaard har undervist i formueretlige fag på både Københavns Universitet, Syddansk Universitet, Aarhus Universitet, Handelshøjskolen i Aarhus og nu Aalborg Universitet, hvor han forelæser i kontraktret, panteret, eksekusionsret og insolvensret, ligesom han er vejleder på bacheloropgaver og kandidatafhandlinger. Anders Ørgaard blev af studenterorganisationen FEJ Aalborg udnævnt til årets underviser i 2022. 

Ridder af Dannebrog 2021.

Referencer

Eksterne henvisninger 
 

Faglitterære forfattere fra Danmark
Dansksprogede forfattere fra Danmark
Jurister fra Danmark
Ansatte ved Aalborg Universitet
Personer fra Aarhus
Professorer fra Aalborg Universitet